Un clujean a reclamat la Primăria Cluj-Napoca că este agresat vizual de femeile care fac topless pe malul Someșului.

”Cineva s-a simțit agresat vizual pentru că se făcea prea mult topless pe malul Someșului. Mi s-a cerut să iau măsuri, pentru că fiind agresat vizual primarul trebuie să intervină. Era prea mult topless și ar fi trebuit să îmbrace primarul fetele de pe malul Someșului.

Am priorități mai importante, dar mai degrabă voi lua măsuri pentru a recondiționa plaja și a duce acolo nisip proaspăt”, a spus Emil Boc, la emisiunea Napoca FM.

”Dacă nu se încalcă ordinea publică nu se pot aplica amenzi. Am răspuns că ținem cont de plângere, dar nu am ce să fac dacă dânsul s-a simțit agresat vizual. Nu putem să dăm amenzi. E acea vorbă ”Ce-i frumos și lui Dumnezeu îi place!” Nu pot face după cum spun unii. Dacă cineva s-ar plimba pe stradă așa, evident că primești amendă, dar dacă este la plajă nu avem probleme”, a mai spus Emil Boc.